Quebec va impune taxă de nevaccinat: "Este o chestiune de corectitudine".
Provincia canadiană Quebec va impune o "taxă de nevaccinat" pentru cetățenii cărora nu li s-a administrat nici măcar o doză de ser anti-COVID. Premierul provinciei, Francois Legault, susține că vrea să fie primul din țară care îi penalizează financiar pe cei care încă nu s-au vaccinat. Săptămâna trecută, provincia a impus necesitatea prezentării certificatului digital la intrarea în magazinele de alcool și canabis.
Provincia canadiană Quebec va impune o "taxă de nevaccinat" pentru cetățenii cărora nu li s-a administrat nici măcar o doză de ser anti-COVID, notează BBC.Premierul provinciei, Francois Legault, susține că vrea să fie primul din țară care îi penalizează financiar pe cei care încă nu s-au vaccinat. Motivul acestei decizii ar fi faptul că doar aproximativ 12,8% dintre cetățeni nu s-au vaccinat anti-COVID, dar rata acestora în secțiile de terapie intensivă este de aproape 50%.În timpul unei conferințe de presă, Francois Legault a notat faptul că cei care nu au primit nici măcar o doză până în acest moment vor trebui să plătească o "contribuție". Suma nu a fost încă decisă, dar aceasta va fi "semnificativă", conform premierului provinciei Quebec."Cred că acum este o chestiune de corectitudine pentru cei 90% care au făcut unele sacrificii. Le datorăm acest tip de măsură", a declarat Francois Legault.Săptămâna trecută, provincia a impus necesitatea prezentării certificatului digital la intrarea în magazinele de alcool și canabis; iar un lockdown de noapte este impus între orele 22:00 și 5:00.În Montreal, cel mai mare oraș din Quebec, spitalele sunt aproape pline. În ultimele 24 de ore au fost raportate 62 de decese din cauza virusului SARS-CoV-2, ducând numărul total la 12.028. Toate acestea sunt invocate în decizia premierului Francois Legault de a impune o "taxă de nevaccinat".1/2 Même si les adultes non vaccinés représentent 10% de la population, ils représentent la moitié des hospitalisations-COVID aux soins intensifs.C’est un fardeau énorme sur notre réseau de la santé. pic.twitter.com/bykpvPAmX1— François Legault (@francoislegault) January 11, 2022.